পারকিনসন্স রোগটি সম্পর্কে স্বচ্ছ একটি ধারণা নেয়ার ক্ষেত্রে সাধারণ মানুষ তো ধূরে থাক, চিকিৎসকগণও অনেক ক্ষেত্রে নানা ধরণের বিভ্রান্তিতে ভোগেন। তারপর চিকিৎসা তো আরও অনেক জটিল। তবে এই রোগটি নিশ্চিত করার সহজ উপায় হল প্রায় সবক্ষেত্রেই রোগীর হাটাচলার গতি কমে যায় আর কোন কাজ করতে গেলেই হাত/পা কাঁপতে থাকে। রোগীর বসা থেকে উঠা, হাটা, ঘোরাসহ দৈনন্দিন যাবতীয় কাজই আস্তে আস্তে খুব স্লো হয়ে যায়। রোগটি বাড়তে থাকলে রোগী সামনের দিকে ঝুঁকে হাটা চলা শুরু করে এবং সেক্ষেত্রে সামনের দিকে পরে যাবার উপক্রম হলে ভারসাম্য রক্ষার জন্য রোগী একটু দৌড়ানোর মত করে হাঁটে। এরপর কথাবার্তায় জড়তা, প্রস্রাব-পায়খানার নিয়ন্ত্রণহীনতা, যৌন দূর্বলতাসহ নানা রকম উপসর্গ দেখা দেয়।